Държавен вестник, бр. 24, 2014 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  24
отнема, не се ограничава и не се посяга на 
собствеността на съответния гражданин (или 
юридическо лице). Имотът съществува пълно­
ценно и право на собственика е да го владее, 
да го ползва и да се разпорежда с обекта. Ако 
обаче реши да инвестира конкретно в строеж 
на пристанище, той ще следва да се подчи­
ни на предвидените правила и да участва в 
задължителната концесионна процедура. По 
този начин и държавата по един оптимален 
начин би осигурила най-ефективната защита 
на своята собственост.
Следва да се отбележи също, че същест­
вуващата правна уредба е непълна, неясна и 
противоречива и по отношение на общините, 
разглеждани като възможен субект на инвес­
тиционна инициатива, в която част обаче няма 
искане за обявяване на противоконституци­
онност и следователно не би могло да има 
произнасяне в рамките на настоящото консти­
туционно производство. В този си вид законът 
не държи сметка, че когато е ситуирана като 
юридическо лице с инвестиционна инициатива 
за изграждане на ново пристанище, общината 
не действа като публичноправен субект и при 
този си статус тя следва да бъде поставена в 
еднакви икономически условия с останалите 
инвеститори – физически и юридически лица, 
заявяващи идентични претенции. 
В заключение, като съобрази гореизло­
женото, Конституционният съд намира, че 
искането на президента е основателно, а 
разпоредбата на чл. 112к, ал. 1 ЗМПВВППРБ 
в оспорената си част „без търг или конкурс 
в полза на лице по чл. 112г, ал. 1, съответно 
по чл. 112д, ал. 4, както и“, създадена с § 39 
ЗИДЗМПВВППРБ, следва да бъде обявена за 
противоконституционна.
Воден от изложените съображения и на 
основание чл. 149, ал. 1, т. 2 от Конституци­
ята във връзка с чл. 22, ал. 1 от Закона за 
Конституционен съд Конституционният съд
Р Е Ш И :
Обявява за противоконституционна разпо­
редбата на чл. 112к, ал. 1 от Закона за морските 
пространства, вътрешните водни пътища и 
пристанищата на Република България (обн., 
ДВ, бр. 12 от 2000 г.; последно изм. и доп., 
бр. 109 от 2013 г.) в частта „без търг или конкурс 
в полза на лице по чл. 112г, ал. 1, съответно 
по чл. 112д, ал. 4, както и“, създадена с § 39 
от Закона за изменение и допълнение на За­
кона за морските пространства, вътрешните 
водни пътища и пристанищата на Република 
България (ДВ, бр. 28 от 2013 г.).
Председател: 
Димитър Токушев
1577
МИНИСТЕРСКИ СЪВЕТ
ПОСТАНОВЛЕНИЕ № 52
ОТ 10 МАРТ 2014 Г.
за изменение и допълнение на Наредбата за 
условията и реда за издаване на удостовере­
ния, свързани с придобита професионална 
квалификация на територията на Република 
България, необходими за достъп или за уп­
ражняване на регулирана професия на тери­
торията на друга държава членка, приета с 
Постановление № 74 на Министерския съвет 
от  2011 г. (обн., ДВ, бр. 28 от 2011 г.; изм. и 
доп., бр. 9 и 62 от 2013 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 6 се правят следните изменения 
и допълнения:
1. Създава се нова ал. 5:
„(5) Когато с документите по ал. 4 се 
удостоверяват факти и обстоятелства, които 
са служебно известни на органа по чл. 3, 
или се отнасят до данни, които са вече съз­
дадени, събрани, изменени или заличени от 
друг административен орган, съответните 
документи не се прилагат, като същите се 
описват в заявлението по ал. 1 по начин, който 
да позволява удостоверяването и проверката 
на съответните факти и обстоятелства по 
служебен път.“
2. Досегашните ал. 5 – 8 стават съответно 
ал. 6 – 9.
§ 2. В чл. 7 се правят следните изменения:
1. Алинея 1 се изменя така:
„(1) При подаване на заявлението заяви­
телят осигурява оригиналите на всички до­
кументи по чл. 6 при спазване разпоредбата 
на чл. 6, ал. 5.“
2. Алинея 3 се изменя така:
„(3) При подаване на заявлението за ре­
гулирана медицинска професия се прилагат 
нотариално заверени копия или оригинали 
на документите по чл. 6, ал. 6, с изключение 
на документи за самоличност, от които се 
предоставя копие, а оригиналът се връща от 
длъжностното лице, приемащо документите, 
след сверяване с копието.“
Заключителна разпоредба
§ 3. Постановлението влиза в сила от деня 
на обнародването му в „Държавен вестник“.
Министър-председател:
Пламен Орешарски
За главен секретар на Министерския съвет: 
Нина Ставрева
1681